Παρασκευή, 24 Ιανουάριος 2014 08:32\nσυναντά τα παιδιά στην μαγική «Σπείρα-σπείρα με σπιρούνια»\nΗ φωτογραφία είναι της Ευτυχίας Βλάχου\nΤέσσερα λαϊκά παραμύθια γίνονται θεατρικό έργο από την Λίνα Νικολακοπούλου και μετατρέπονται σε μουσική παράσταση από τον Σταμάτη Κραουνάκη ο οποίος μαζί με τους συνεργάτες τους δημιουργεί ένα μοναδικό θέαμα, καλώντας παιδιά και ενήλικες να το απολαύσουν, διεισδύοντας στη μαγεία ενός κόσμου γεμάτου από χρώματα, φαντασία κι υπέροχες μελωδίες. Ο σκηνοθέτης και συνθέτης μιλάει μαζί μας για την παράστασή του, το παιδικό θέατρο και την ομορφιά του να γίνεσαι ξανά και ξανά παιδί.\nΜιλήστε μας για το έργο και την παράστασή σας.\nΤέσσερα πολύ γνωστά παραμύθια. Φτιαγμένα μοναδικά σε στίχο από τη Λίνα Νικολακοπούλου, γεννήματα της πρώτης μας νιότης με αφορμή μια τραγουδο- εκπομπή για παιδιά στην ΕΡΤ1 τότε… Τα πρόσεξα πολύ, τα τύπωσα και τα φύλαξα μαζί με τις νότες τους. Όταν τα ξανασκέφτηκα, με το που έπεσε η ιδέα να κάνουμε ένα παιδικό με τη «Σπείρα», βρέθηκα μπροστά σ’ ένα πολύ ωραίο υλικό και βάλθηκα να το μεταγλωττίσω σε σκηνική δράση. Στα σώματα και στα στόματα των παιδιών της ομάδας. Γεννήθηκε έτσι το «Ένα σπίτι παραμύθια» που παίχτηκε τρία χρόνια στην Αθήνα και δυο χρόνια στη Θεσσαλονίκη. Και μετά ακολούθησε το «Σπείρα σπείρα με σπιρούνια» που πέρσι κέρδισε μικρά και μεγάλα «μωρά» και φέτος ξαναδουλεμένο παίζεται στο ίδρυμα Κακογιάννη όπου ξαναζεί μεγάλες στιγμές. Λεπτοδουλειά, χρώματα, φωνές, ο Άρης Βλάχος στο πιάνο του και πέντε πρωταθλητές που γίνονται παιδιά και τα δίνουν όλα.\nΜε ποιο τρόπο αγγίζετε τους δύσκολους αυτούς θεατές που είναι τα παιδιά; Ποιοι είναι οι δίαυλοι επικοινωνίας;\nΟ τρόπος που έχει γίνει η διδασκαλία φέρνει τους ηθοποιούς στην μνήμη του παιχνιδιού. Γιατί λέμε άλλωστε «παίζω θέατρο»; Δεν είναι τυχαία η χρήση της λέξης.\nΤι πιστεύετε ότι είναι το πιο ελκυστικό στην παράστασή σας όσον αφορά την παιδική ψυχολογία;\nΝομίζω ο στίχος και η μουσική που παρασύρει εύκολα…\nΜε ποιο τρόπο διαμορφώνετε την αισθητική της παράστασής σας ώστε να ελκύει τους νεαρούς θεατές σας χωρίς να παρασύρεται σε κακογουστιές;\nΑυτό αφορά στον προσωπικό πολιτισμό του καθενός μας κι είναι βασικά αυτό που διακρίνει ο καθένας μας για καλό γούστο…\nΠοια υποκριτική τακτική έχει περισσότερη απήχηση στα παιδιά;\nΑπλότητα και να μην μπεμπεκίζουμε κυρίως. Δεν υπάρχει πιο αντιπαθητικό πράγμα για ένα παιδί από το να του φέρεσαι σαν να ‘ναι ανόητο η μικρονοϊκό… Το παιδί θέλει χώρο και τροφή για την φαντασία του.\nΜε ποιο τρόπο συναντιούνται το ονειρικό και το ρεαλιστικό στοιχείο ώστε να δημιουργηθεί μια ατμόσφαιρα ελκυστική για τους νεαρούς θεατές σας;\nΘα σας μιλήσω για την προσωπική μου τεχνική. Γίνομαι εγώ παιδί και λειτουργώ σαν παιδί, παίζω με την φαντασία και με την ελευθερία που παίζει ένα παιδί.. Αυτό ελευθερώνει και τους ηθοποιούς …Έχει μια αυστηρή πειθαρχία το μέτρο και η υπαγωγή στη μουσική αλλά μόλις γίνει «κτήμα» μας, το παιχνίδι δεν περιγράφεται…\nΤι πιστεύετε για την θεατρική εκπαίδευση των παιδιών;\nΌλα να γίνονται ένα ωραίο, καινούργιο παιχνίδι… ομορφιά… Ανοιχτά τα μάτια και τα αυτιά στην ομορφιά. Η ομορφιά έχει και κρυμμένα κλαδιά που δε φαίνονται με την πρώτη, καμιά φορά…\nΤέσσερα θρυλικά παραμύθια με τη Σπείρα Σπείρα\nδιασκευασμένα λυρικά από τη Λίνα Νικολακοπούλου\nκαι μελοποιημένα από το Σταμάτη Κραουνάκη\nΔΙΑΡΚΕΙΑ ΠΑΡΑΣΤΑΣΗΣ: 1 ώρα και 20 λεπτά ΩΡΑ ΕΝΑΡΞΗΣ: (για σχολεία) 10 π.μ.\nΤΙΜΕΣ ΕΙΣΙΤΗΡΙΩΝ: 12 ευρώ (μεγάλοι), 10 ευρώ (μικροί) ΤΙΜΗ ΕΙΣΙΤΗΡΙΩΝ ΓΙΑ ΣΧΟΛΕΙΑ: 7 ευρώ\nΕπειδή η ομάδας της Σπείρας ξεκινά δημιουργική δράση\nτα πρωινά της Κυριακής στις γειτονιές της Αθήνας,\nοι παραστάσεις της παιδικής σκηνής γίνονται\nμία και μοναδική στι 5 το απόγευμα.\nΑπό 2 Φεβρουαρίου μέχρι και την Κυριακή των Βαΐων.


Φθηνές πτήσεις από Βηρυτό προς Κω από 410€ | (BEY - KGS) - KAYAK\nΒρείτε φθηνές πτήσεις από Βηρυτό προς Κω\nBEY — KGS\nΠότε να κλείσετε πτήσεις από Βηρυτός προς Κως\nΣυχνές Ερωτήσεις - Πτήσεις από Βηρυτό προς Κω\nΠόσο διαρκεί η πτήση Βηρυτός-Κως;\nΑυτό το δρομολόγιο περιλαμβάνει τουλάχιστον μία στάση και διαρκεί τουλάχιστον 6ώ 40λ.\nΠόσο νωρίς αναχωρεί η πρώτη πτήση από Βηρυτό προς Κω;\nΗ πιο πρωινή πτήση αναχωρεί προς Κω από Βηρυτό στις στις 07:30.\nΠόσο αργά αναχωρεί η τελευταία πτήση από Βηρυτό προς Κω;\nΗ τελευταία πτήση αναχωρεί προς Κω από Βηρυτό στις στις 16:10.\nΠοιες αεροπορικές εταιρείες πραγματοποιούν απευθείας πτήσεις Βηρυτός-Κως;\nΔεν υπάρχουν απευθείας πτήσεις από Βηρυτό προς Κω.\nΠοια μοντέλα αεροσκάφους εκτελούν πιο συχνά την πτήση από Βηρυτό προς Κω;\nΠοιες αεροπορικές συμμαχίες εκτελούν πτήσεις από Βηρυτό προς Κω;\nΗ Star Alliance είναι η μόνη αεροπορική συμμαχία που εκτελεί την πτήση Βηρυτός-Κως.\nΠώς βρίσκει η KAYAK τόσο χαμηλές τιμές για πτήσεις από Βηρυτό προς Κω;\nH KAYAK είναι μια μηχανή αναζήτησης για ταξίδια. Αυτό σημαίνει ότι ψάχνουμε σε όλο το διαδίκτυο για να βρούμε τις καλύτερες τιμές για τους χρήστες μας. Λαμβάνουμε πάνω από 2 δισεκατομμύρια αναζητήσεις πτήσεων κάθε χρόνο και έτσι μπορούμε να βρούμε ποικιλία τιμών και επιλογών για πτήσεις από Βηρυτό προς Κω.\nΠώς μπορεί να με βοηθήσει το εργαλείο Πρόβλεψης Τιμών της KAYAK να διαλέξω τη σωστή στιγμή για να αγοράσω αεροπορικό εισιτήριο από Βηρυτό προς Κω;\nΤο εργαλείο Πρόβλεψης Τιμών για πτήσεις της KAYAK χρησιμοποιεί ιστορικά δεδομένα για να καθορίσει αν η τιμή για μια πτήση προς Κω από Βηρυτό θα αλλάξει εντός των επόμενων 7 ημερών, προκειμένου οι ταξιδιώτες να γνωρίζουν αν πρέπει να περιμένουν ή να κάνουν κράτηση.\nΠώς λειτουργεί το KAYAK Mix για πτήσεις από Βηρυτό προς Κω;\nΤο KAYAK Mix σάς επιτρέπει να συνδυάσετε εισιτήρια απλής μετάβασης για να εξοικονομήσετε χρήματα σε σχέση με το κλασικό εισιτήριο με επιστροφή. Έτσι, μπορείτε να πετάξετε προς Κω με μια αεροπορική και πίσω προς Βηρυτό με διαφορετική αεροπορική εταιρεία.\nΠώς λειτουργούν οι "ευέλικτες ημερομηνίες" της KAYAK και γιατί να τις επιλέξω κατά την αναζήτηση πτήσης από Βηρυτό προς Κω;\nΚάποιες φορές, τα σχέδιά μας για ταξίδι δεν είναι τόσο δεσμευτικά. Εάν έχετε ευελιξία, με τις ευέλικτες ημερομηνίες μπορείτε να δείτε όλες τις επιλογές πτήσεων προς Κω από Βηρυτό έως και 3 ημέρες πριν/μετά από τις ημερομηνίες της προτίμησής σας. Για να μπορείτε να επιλέξετε τις πτήσεις που ανταποκρίνονται καλύτερα στις ανάγκες σας.\nΗ κορυφαία αεροπορική για την πτήση Βηρυτός Beirut - Κως\nΜέτρα ασφαλείας αεροπορικών εταιρειών για πτήσεις από Βηρυτό προς Κω\nΟι αεροπορικές εταιρείες που πραγματοποιούν την πτήση από Βηρυτό προς Κω έχουν θέσει σε εφαρμογή μέτρα ασφαλείας και προσαρμοσμένες πολιτικές για να εξυπηρετήσουν καλύτερα τις ανάγκες των επιβατών. Οι πολιτικές ενδέχεται να διαφέρουν ανάλογα την αεροπορική.\nΚαθημερινός καθαρισμός, εγκατάσταση φίλτρων HEPA στην καμπίνα στις πτήσεις από Βηρυτό προς Κω\nΗ χρήση της μάσκας στην καμπίνα είναι υποχρεωτική, παρέχονται μάσκες στις πτήσεις από Βηρυτό προς Κω\nΟι μεσαίες θέσεις δεν είναι διαθέσιμες για κράτηση από Βηρυτό προς Κω\nΤεστ αντισωμάτων, τεστ για συμπτώματα στις πτήσεις από Βηρυτό προς Κω\nΚατάργηση χρέωσης αλλαγής. Αναζητήστε ευέλικτες πτήσεις από Βηρυτό προς Κω\nΚάντε κράτηση για φθηνές πτήσεις από Βηρυτό προς Κω\nΒηρυτός - Κως Πτήσεις\nΒρείτε πτήσεις προς Κως στην KAYAK. Βρείτε φθηνά εισιτήρια προς Κως από Βηρυτός. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε φθηνά αεροπορικά εισιτήρια και να κάνετε κράτηση της πτήσης που σας ταιριάζει καλύτερα. Με την KAYAK μπορείτε επίσης να συγκρίνετε τιμές αεροπορικών εισιτηρίων για πτήσεις της τελευταίας στιγμής από Κως προς Βηρυτός.


O Blend Mishkin διαλέγει τους αγαπημένους του δίσκους, από Isaac Hayes ως Clash - POPCODE | Oneman\nO Blend Mishkin διαλέγει τους αγαπημένους του δίσκους, από Isaac Hayes ως Clash\nΜε τον καινούριο δίσκο των Blend Mishkin & Roots Evolution να έχει μόλις κυκλοφορήσει κι ενόψει του live τους στο Gagarin 205, o Blend Mishkin διαλέγει τα 10 αγαπημένα του άλμπουμ.\nΑΝΑΣΤΑΣΙΑ ΒΕΡΓΗ 05 Απρ 2019 ΛΙΣΤΕΣ\nΚάποιες φορές εξίσου συναρπαστικό με το να ακούς τις μουσικές ενός καλλιτέχνη, μπορεί να είναι το να ανακαλύπτεις τι επιρροές και τι αγάπες βρίσκονται από πίσω- και ξαφνικά, τα πάντα βγάζουν νόημα.\nΟι Blend Mishkin & Roots Evolution επιστρέφουν αυτή την άνοιξη τόσο με νέο δίσκο όσο και με νέο λάιβ. Το άλμουμ "Wildfire" μόλις κυκλοφόρησε από τη γαλλική Undisputed Records και προσφέρει ένα μείγμα ακουσμάτων που δανείζεται στοιχεία απο την Soul, τα Rhythm n’ Blues, την Reggae και το Dub ως φιλοσοφία Remix, κι όλα με κύριο άξονα την αδιαμφισβήτητη αγάπη του Blend και των Roots Evolution για την μουσική της Jamaica, από τα πρώιμα Calypso και το Ska στο Rock Steady και αργοτερα το Rub a dub, το Dancehall, τα Roots και την εξέλιξη τους.\n"Ήθελα να ηχογραφήσω τη μπάντα σε ένα στούντιο περιβάλλον χρησιμοποιώντας κυρίως αναλογικά εργαλεία, και να αφήσω τη μουσική να μιλήσει για τον εαυτό της," λέει ο Blend Mishkin για το νέο άλμπουμ. "Περάσαμε περίπου 180 ώρες στο στούντιο, ηχογραφώντας και μιξάροντας τα κομμάτια, και μετά τα φωνητικά άρχισαν να καταφθάνουν από όλο τον κόσμο."\nΑκούστε το πρώτο σίνγκλ, 'Stop Run Maths' για να πάρετε μια ιδέα:\nΠαράλληλα, ο Blend κι οι Roots Evolution ετοιμάζονται και για την επιστροφή τους στη σκηνή, την Παρασκευή 10 Μαϊου στο Gagarin. (Εισιτήρια + πληροφορίες.) Καθώς λοιπόν ακούμε τη νέα τους μουσική και περιμένουμε να την απολαύσουμε και ζωντανά, θελήσαμε να μάθουμε περισσότερα για αυτό που λέγαμε στην αρχή, δηλαδή: Ποιες είναι οι μουσικές που αγαπάει ο ίδιος ο Blend Mishkin;\nΜας ξεχώρισε αυτά τα 11 σπουδαία άλμπουμ. Καλή διασκέδαση- εμείς πάντως χορεύουμε ήδη.\nΠρόκειται για έναν από τους πιο σημαντικούς σόουλ δίσκους και ταυτόχρονα για ένα από τα πρώτα conceptual albums με μεγαλο κοινωνικο και οικολογικό μήνυμα. Θεωρώ ότι το φωνητικό στυλ του Gaye διαμόρφωσε όλη την ποπ και R'n'B μουσική όπως τη γνωρίζουμε σήμερα. Λεγεται πως οταν o Berry Gordyn, ιδρυτής της Motown πρωτοάκουσε το ομώνυμο single, είπε πως είναι ό,τι χειρότερο έχει ακούσει – εκείνο φυσικά έμεινε για 5 εβδομάδες στο νο1.\nΑπό τους πιο επιδραστικούς μουσικούς του εικοστού αιώνα, ο Miles υπήρξε πάντα ένα βήμα μπροστά και καθόριζε τα στάνταρντς της τζαζ. Στον συγκεκριμένο δίσκο συμμετέχουν επιπλέον οι θρυλικοί John Coltrane και Bill Evans.Δεν πρέπει να υπάρχει άνθρωπος που να μην ξέρει τη μελωδία του So What.\nΟ πρωτοποριακός Stevie Wonder που φυσικά έχει επηρεάσει ολόκληρη την ποπ μουσική κουλτούρα, παίζει τα περισσότερα όργανα μόνος σε αυτό το best selling album με τις πολλές σημαντικές συμμετοχές (Herbie Hancock, George Benson, Minnie Riperton) και τα μεγάλα χιτ “As”, “Sir Duke”, “Another Star” Από τους τελευταίους Μεγάλους, είναι ένα απωθημένο μου να τον δω λάιβ.\nΣε αυτόν τον δίσκο με τον Brown συνεργάστηκαν οι Sly & Robbie, το πιο γνωστό δίδυμο παραγωγών (υπήρξαν και παραγωγοί των Grace Jones, Bob Dylan, Rolling Stones, Serge Gainsbourg) και μυθικό rhythm section οι οποίοι έχουν ξεκινήσει να χρησιμοποιούν πιο ηλεκτρονικά στοιχεία: το πράγμα γίνεται σιγά σιγά πιο digital Ο Brown είναι ο Πρίγκιπας της ρέγκε, γνωστός ως μια από τις πιο ερωτικές φωνές, αλλά και συνάμα φωνές διαμαρτυρίας – ένας δυναμίτης.\nCool ruler, lonely lover: o Gregory Isaacs, με σχεδόν 500 άλμπουμς στο ενεργητικό του, ανήκει στην κατηγορία τραγουδιστών που αποκαλούμε “reggae lovers”. Παρόλο τον παραπλανητικό τίτλο, το Night Nurse μιλά για την εξάρτηση του δημιουργού από τα ναρκωτικά που ωστόσο δεν στάθηκε ανασταλτικός παράγοντας στην επιτυχία του.\nΕίναι η πρώτη φορά που νέοι της εργατικής τάξης του Λονδίνου και παιδιά μεταναστών από την Καραϊβική βρίσκονται μαζί για να παίξουν μουσική, να δημιουργήσουν μια εμβληματική μπάντα και να αναβιωσουν το σκα στην Ευρώπη. Η παραγωγή του δίσκου ανήκει στον Elvis Costello και είναι ο αγαπημένος μου των Specials γιατί πέρασε μια ολόκληρη γενιά από το πανκ στο σκα και τη ρέγκε.\nΜιλάμε για τη backing band της Stax που πάντα την προτιμούσα από τη Motown επειδή είναι πιο raw και με λιγότερο glitter. Ο κιθαρίστας Steve Cropper, o ντράμερ Al Jackson και ο μπασίστας Donald Dunn όρισαν τον ήχο της εταιρείας. Πρόκειται για έναν δίσκο γεμάτο anthems.\nO Hayes είναι από το Μέμφις, που σημαίνει ότι ο ήχος του είναι εξ’ορισμού πιο τραχύς. Ο δίσκος περιλαμβάνει 4 μόλις κομμάτια με μεγαλοπρεπείς, επιβλητικές ενορχηστρώσεις, υπέροχα παιγμμένα από τους Bar-Kays. Χαρακτηριστικό σημείο του άλμπουμ αλλά και ολόκληρης της καριέρας του είναι η έξοχη εκτέλεση του Walk on By του Burt Bacharach.\nTo Sandinista είναι το τέταρτο άλμπουμ των Clash και το πρώτο που “ξέφυγε” τόσο πολύ εκτός πανκ, υιοθετώντας πολλά dub reggae στοιχεία. Στον δίσκο μπορεί κανείς να βρει πέραν της ρέγκε τζαζ, ροκαμπίλι, φολκ και γκόσπελ. Συμμετέχει o θρυλικος τζαμαικανος παραγωγος Nicky Dread.\nΜια από τις πιο σημαντικές ρέγκε μπάντες όλων των εποχών, με περιοδείες σε ολόκληρο τον κόσμο. Το 1981 το Red ανέβηκε στο νούμερο 3 των καλύτερων δίσκων της χρονιάς, στη λίστα του NME. Την παραγωγή έκαναν και εδώ οι Sly & Robbie, ενώ η ηχογράφηση έγινε στο περίφημο Chanel 1 studio της Τζαμάικα. Οι Black Uhuru είναι το πρώτο ρέγκε γκρουπ που τιμήθηκε με Grammy την πρώτη χρονιά που καθιερώθηκε η συγκεκριμένη κατηγορία. Αν σας αρέσει ο Marley, είναι σίγουρο ότι θα τους εκτιμήσετε – ακούστε, για παράδειγμα, το Sponji Reggae.\nΟ μεγάλος Lee “Scratch” Perry έκανε την παραγωγή αυτού του δίσκου στο στούντιό του, το πασίγνωστο, “στοιχειωμένο” Black Ark που κάηκε το 2015. Ξεκίνησαν ως μια Vocal band και o Perry ήταν εκείνος που τους πλαισίωσε με μουσικούς. Στον δίσκο είναι ευδιάκριτη η γκόσπελ διάσταση και η “ευλάβεια” που αποπνέουν τα φωνητικά.\n*O Blend Mishkin & Roots Evolution εμφανίζονται στο Gagarin την Παρασκευή 10 Μαϊου. (10 ευρώ προπώληση, 12 ευρώ ταμείο.)\n* Άλμπουμ | Live\nΝΙΚΟΣ ΣΤΑΜΑΤΙΝΗΣ 30 Οκτ 2019


FERRARI - AutoGreekNews\nΜέσα στο ζοφερό και κατηφές κλίμα της εποχής, αυτοκίνητα σαν την Ferrari SF90 Spider δεν αποτελούν απλά τροφή για όνειρα. Είναι το όχημα απόδρασης, έστω νοητής, από μια καθημερινότητα που σου «μαυρίζει» την καρδιά. Η ανοιχτή εκδοχή της SF90 Stradale, αντίθετα, ευφραίνει καρδία. Με ένα χρώμα πρωτοφανές για Ferrari, που δεν είναι ούτε Rosso (κόκκινο) […]\nΟι δουλειές πηγαίνουν καλύτερα από ποτέ στο Μαρανέλο. Απόδειξη το γεγονός πως μέσα στο 2019, η Ferrari έχει παρουσιάσει μέχρι στιγμής 5 νέα μοντέλα! Στις F8 Tributo, F8 Spider, SF90 Stradale και 812 GTS έρχεται να προστεθεί η Roma. Ή, όπως δηλώνουν οι Ιταλοί, η «νέα Dolce Vita». Για τη δημιουργία της, οι σχεδιαστές της […]\nH Ferrari, πέρα από την F8 Spider, παρουσίασε σήμερα τo ισχυρότερo ανοιχτό μοντέλο παραγωγής που ακούει στο όνομα 812 GTS και αποδίδει 800 ίππους, όντας δυνατότερη ακόμα κι από την Lamborghini Aventador SVJ Roadster, αλλά και την cabrio Corvette ZR1! Η πανίσχυρη νέα Ferrari πατάει πάνω στην 812 Superfast και παίρνει κίνηση από τον ατμοσφαιρικό […]\nΈνα νέο κεφάλαιο στην ιστορία της ανοίγει η Ferrari με το ολοκαίνουργιο και άκρως εντυπωσιακό σε κάθε επίπεδο υπεραυτοκίνητό της, την SF90 Stradale, η οποία αποτελεί το πρώτο PHEV (Plug-in Hybrid Electric Vehicle) μοντέλο παραγωγής. Δείτε ακόμη:LaFerrari σε καταστάσεις…WRC! (+video) Το υβριδικό σύστημα κίνησης αποτελείται από ένα V8 turbo μηχανικό σύνολο 4.0 λτ. ισχύος 780 […]\nΗ Ferrari αποκάλυψε ένα νέο, εντυπωσιακό και μοναδικό της δημιούργημα, την Ferrari P80/C, η οποία φτιάχτηκε ειδικά για έναν πολύ γνωστό και ενθουσιώδη (και πλούσιο προφανώς) πελάτη της ιταλικής μάρκας, χωρίς ωστόσο να αποκαλύψει το όνομά του. Δείτε ακόμη: Η Ferrari 812 της Novitec κόβει την ανάσα (+video) Ο άγνωστος αυτός πελάτης ήθελε τη δική του […]\nΝέα Ferrari SP38: Μία και μοναδική\nΗ Ferrari παρουσίασε με κάθε επισημότητα τη νέα της δημιουργία η οποία είναι μία και μοναδική κυριολεκτικά. Η Ferrari SP38 όπως είναι η πλήρης ονομασία της, αποτελεί ακόμη ένα one-off (μοναδικό δηλαδή) supercar από το Μαρανέλο, το οποίο θα καταλήξει στο γκαράζ ενός ιδιοκτήτη στο Φιοράνο, όπου έγιναν και τα αποκαλυπτήρια του αυτοκινήτου. Δείτε ακόμη: Οι […]\nΤο ότι η Ferrari ετοίμαζε νέα, κορυφαία έκδοση της 488 GTB το γνωρίζαμε εδώ και αρκετές μέρες, καθώς οι Ιταλοί είχαν φροντίσει να μας ενημερώσουν. Αυτό που δεν γνωρίζαμε ήταν το πώς θα ονομάζεται και φυσικά τα χαρακτηριστικά της. Και πλέον τα μάθαμε όλα. Δείτε ακόμη: Τέλος για την Porsche η πονεμένη ιστορία των diesel… Η […]


Έτοιμος για το πέμπτο ο Τζόκοβιτς! (vid) | SDNA\nΟύτε αυτή τη φορά βρήκε εύκολα τον δρόμο προς τη νίκη ο Νόβακ Τζόκοβιτς. Η ουσία, όμως, είναι ότι τελικά τον βρήκε και αύριο θα παλέψει στη Ρώμη για τον 36ο Masters τίτλο του!\nΟ κορυφαίος τενίστας στον κόσμο λύγισε τον νεαρό Κάσπερ Ρουντ (Νο.34) με 7-5, 6-3 σε 2 ώρες και 11 λεπτά και θα παίξει αύριο στον τελικό του Internazionali BNL d' Italiia με τον νικητή του αγώνα ανάμεσα στον Ντιέγκο Σβάρτσμαν και τον Ντένις Σαποβάλοφ.\nΌπως και στους άλλους αγώνες του στην ιταλική πρωτεύουσα, ο Νόλε ταλαιπωρήθηκε αρκετά, ωστόσο έχει πάντα τον τρόπο του... Ειδικά στη Ρώμη, όπου έχει χάσει μόλις μία φορά σε 11 ημιτελικούς!\nΟ 21χρονος Νορβηγός, στην πρώτη του συμμετοχή σε τετράδα Masters ξεκίνησε άκρως εντυπωσιακά τον αγώνα, όμως... λιγοψύχησε την πιο κρίσιμη στιγμή. Όταν, δηλαδή, σέρβιρε για το 0-1 στο 4-5 του πρώτου σετ.\nΕκεί «χτύπησε» ο Τζόκοβιτς και αφού έσβησε και τρία ακόμα μπρέικ πόιντ του αντιπάλου του στο επόμενο γκέιμ, έκανε το μπρέικ για το 7-5!\nΟ Ρουντ, πάντως, είχε και αρκετές ευκαιρίες στο δεύτερο σετ (0/4 μπρέικ πόιντ), όμως τελικά ο Τζόκοβιτς πήρε το καθοριστικό προβάδισμα με 4-2 και έκλεισε τον αγώνα εκμεταλλευόμενος το τρίτο ματς πόιντ του.\nΕίχε, μάλιστα, και τη δυνατότητα να πανηγυρίσει για πρώτη φορά φέτος μπροστά στο (περιορισμένο) ιταλικό κοινό, που τόσο πολύ τον αγαπάει! Σημειώστε ότι το φετινό ρεκόρ του είναι 30-1 με αυτό το...1 να είναι η αποβολή του στο ματς με τον Πάμπο Καρένιο Μπούστα στο US Open!\nΟ 33χρονος Σέρβος πάει για τον πέμπτο τίτλο του στο Foro Italico και αν τα καταφέρει θα ξεπεράσει τον Ράφα Ναδάλ σε κατακτήσεις Masters. Ένα ακόμα ρεκόρ που κυνηγάει με... μανία ο τενίστας από το Βελιγράδι!\nΔεν θα είναι, βέβαια, εύκολη αποστολή, είτε αντιμετωπίσει τον Σβάρτσμαν, που απέκλεισε τον Ράφα Ναδάλ, είτε τον Ντένις Σαποβάλοφ... Έστω και αν δεν έχει χάσει ποτέ από αυτούς τους δύο!


Forzajuve.gr: Ο Εβρά εξήγησε με πάσα ειλικρίνεια γιατί έφυγε από τη Γιουβέντους\nΟ Εβρά εξήγησε με πάσα ειλικρίνεια γιατί έφυγε από τη Γιουβέντους\nΟ Πατρίς Εβρά επέστρεψε στο Τορίνο για να αποχαιρετήσει τη Γιουβέντους και αποφάσισε να μιλήσει για τον λόγο της αποχώρησης του.\nΟ Γάλλος αριστερός μπακ βρέθηκε στο Βινόβο για την προπόνηση της ομάδας ώστε να αποχαιρετήσει τους πρώην συμπαίκτες του και τον Μασιμιλιάνο Αλέγκρι, όπως και τη διοίκηση της ομάδας. Και αφού αποχώρησε από το προπονητικό κέντρο, αποφάσισε να μιλήσει στο Sky Italia και να πει τα ακόλουθα, εξηγώντας το ξαφνικό «αντίο» στους μπιανκονέρι...\n«Για να πω την αλήθεια, δεν ήταν μια εύκολη απόφαση να φύγω. Βασικά, έχω φύγει και δεν περίμενα ότι θα γίνει αυτό. Οταν επέστρεψα από το Euro, επέστρεψα με μεγάλη διάθεση και ανέβαζα και βίντεο, όπως θυμάστε, στα οποία έλεγα συνεχώς: Πρέπει να κατακτήσουμε το Champions League. Αυτό ήταν, αλήθεια, ο στόχος μου. Μετά άρχισε η σεζόν και στο πρώτο ματς δεν έπαιξα, στο δεύτερο ματς δεν έπαιξα, στο τρίτο ματς δεν έπαιξα... Θεωρώ ότι έχω επίπεδο ως άνθρωπος και δεν μου αρέσει να μαλώνω με κανέναν, οπότε το μόνο που είπα στον προπονητή ήταν ότι θέλω να παίζω και μου απάντησε: "Πατ, μην ανησυχείς, υπάρχει και το Champions League". Αυτό μου έλεγαν και οι συμπαίκτες μου, ότι είμαι ο άνθρωπος-Champions League. Οντως έπαιζα στο Champions League αλλά ένα ματς τον μήνα δεν ήταν αρκετό για μένα.\nΜετά τις διακοπές των εορτών και τη διακοπή του πρωταθλήματος ένιωθα ότι δεν ήμουν πλέον χαρούμενος. Ο κόσμος μπορεί να πει ότι ήταν μια εγωιστική απόφαση, προτιμώ όμως να είμαι ειλικρινής με τον εαυτό μου και να φύγω. Καλύτερα αυτό, παρά να πηγαίνω στην προπόνηση και να μην είναι συγκεντρωμένος στο μάξιμουμ για τη Γιούβε. Είπα στον εαυτό μου: Στη Γιουβέντους πρέπει να είσαι 100% συγκεντρωμένος, αν είσαι στο 90% δεν είναι αρκετό. Ετσι είμαι ως άνθρωπος.\nΓια να μην συμπεριφερθώ έτσι στη Γιούβε λοιπόν, γιατί σέβομαι πολύ όλα αυτά που μου έδωσαν σε αυτά τα 2,5 χρόνια, κάνω αυτές τις δηλώσεις. Γιατί θέλω να ευχαριστήσω τον Μαρότα, τον Παράτιτσι, τον πρόεδρο Ανιέλι, τον Πάβελ Νέντβεντ. Είναι πραγματικά ένα κλαμπ με τζέντλεμεν, πραγματικοί κύριοι. Και επειδή είναι πραγματικοί κύριοι, κατάλαβαν πώς αισθάνομαι και με άφησαν να φύγω. Ούτε αυτοί ήθελαν να τελειώσει έτσι αυτή η ιστορία αλλά με κατάλαβαν, κατάλαβαν ότι με τον Πατρίς ή είσαι στο 100% ή τον χάνεις».\nΣχετικά tags Γιουβέντους, Μαρσέιγ, Πατρίς Εβρά


Το να παραδίνεις κυριαρχία είναι προδοσία.\nΤο να μη κάνεις αυτό που πρέπει και να μη εξασκείς τα κυριαρχικά σου δικαιώματα όταν πρέπει και όπως πρέπει, είναι και αυτό προδοσία.\nΥπέρ του κανόνα της μέσης γραμμής στην οριοθεσία των ΑΟΖ είναι το Ισραήλ, η Αίγυπτος, η Κύπρος αλλά όχι η Ελλάδα. Για το λόγο αυτό μίλαγε με τη Τουρκία μόνο για υφαλοκρηπίδα επι δεκαετίες και είχε αφήσει στη Τουρκία για συνεκμετάλλευση τα θέματα αλιείας και ενέργειας στο Αιγαίο. Και για το λόγο αυτό η πανίβλακας αμόρφωτη απο την Κρήτη μιλάει για Δικαστήριο της Χάγης και συνυποσχετικό. Στο συνυποσχετικό είναι όπως έχω γράψει πολλές φορές πρίν ξυπνήσει του σούργελου απο τη Κρήτη το μεγάλο κόλπο της υφαρπαγής. Το δικαστήριο της Χάγης είναι υποχρεωμένο να κρίνει με βάση αυτό. Δηλαδή, το συνυποσχετικό είναι η συμφωνία που θα επισημοποιήσει το δικαστήριο της Χάγης. Και ο ΟΗΕ το ίδιο κάνει αλλά με άλλο τρόπο.\n+ Τα αποτυπώματα του Donald Trump στη συμφωνία Τουρκίας – Λιβύης είναι εμφανή, όπως και η άρνηση της Αιγύπτου να οριοθετήσει άμεσα ΑΟΖ με την Ελλάδα με ίσες αποστάσεις. Το βλέπω. Δεν είναι τόσο γάτα όσο νομίζει.\nΤο φαγητό το έβαλε στο τραπέζι η Μπακογιάννη (προφανώς μετά τη συνάντηση Ερντογάν με τον Πρωθυπουργό της Εθνικής Ηττας Μητσοτάκη τον αυτοδημιούργητο), που συντρώει με υπόδικους για ναρκωτικά (οι μάρτυρες θα πεθάνουν όλοι και μετά θα γίνει η δίκη).\nΑυτός που επίσημα πρώτος απο τη κυβέρνηση Μητσοτάκη μίλησε για συνεκμετάλλευση σε όλα με τη Τουρκία ήταν ο Νίκος Δένδιας. Τη δήλωση την έκανε στο μεγάλο και έγκυρο πρακτορείο Bloomberg, όταν ήταν στις ΗΠΑ.\nΣτην Ελλάδα λέει άλλα και για το θέμα αυτό δεν τον ρωτάει κανένας δημοσιογράφος. Αυτό και αν είναι διαπλοκή.\nΣιωπή για το θέμα και απο το ΣΥΡΙΖΑ. Κανένας δεν έφερε το θέμα στη Βουλή ούτε ο Βελόπουλος που τρίβεται με τη Νέα Δημοκρατία!\nAυτή η χώρα εκπροσωπείται απο τό τίποτα, γιατί το τίποτα εξαγοράζεται εύκολα. Περιμένω να δώ τις υπογραφές για τον East Med και τη συμφωνία να περνάει απο τη Βουλή. Η Ελλάδα και στη Κύπρο και στα Ιμια και στη Μακεδονία παρέδωσε. Το ξανάκανε με την ΑΟΖ και έρχεται και η σειρά του Αιγαίου. Στις περιστάσεις ήταν πάντα πρωθυπουργοί οι καταλληλότεροι. Αυτή τη φορά πρωθυπουργός της Εθνικής Ηττας είναι ο Μητσοτάκης. Γιατί να το κρύψει άλλωστε αφού κοιμάστε όρθιοι. Σας δουλεύουν ακόμη και οι Τοτοί.\nΑπο τη στιγμή που η Τουρκία δήλωσε το ανατολικό όριο της ΑΟΖ της (χωρίς η κυβέρνηση Μητσοτάκη να κάνει κάτι εκτός απο το να διασώζει παλαιούς συνεργάτες του Δημητριάδη) και απο τη στιγμή που οριοθέτησε με τη Λιβύη και το δυτικό της στη Μεσόγειο, το πουλί πέταξε. Ολα συμφωνημένα. Τα ήξερε ο Μητσοτάκης.\nΤώρα ο πρωθυπουργός της Εθνικής Ηττας Μητσοτάκης προσπαθεί να “ακυρώσει” τη κίνηση της Τουρκίας αλλά δεν κάνει κάτι ισοδύναμο, όπως να οριοθετήσει στα χωρικά ύδατα της Ελλάδας στα 12 νμ, να πάει την συνορεύουσα ζώνη στα 24 νμ (για να ελέγχει καλύτερα η χώρα τα πάντα στη θάλασσα) και να οριοθετήσει την ΑΟΖ της με τη Κύπρο. Απών εσκεμμένα.\nΤο παιγνίδι της Ντόρας και του Τοτού, σε συνέργεια με τον Ερντογάν μόλις αποκαλύφθηκε.


Παντζάρι: Μια υπερτροφή μπροστά στα μάτια μας – Δατική Δίαιτα\nΊσως να μην είναι ευρέως γνωστό, αλλά τα παντζάρια είναι από τις ισχυρότερες υπερτροφές που μας έχει δωρίσει η μάνα φύση. Από την Ρωμαϊκή αυτοκρατορία χρησιμοποιήθηκε ως φάρμακο για θεραπεία της δυσκοιλιότητας και διαφόρων ασθενειών. Μάλιστα θεωρείται ότι είχε και αφροδισιακές ιδιότητες. Σίγουρα αυτό δεν είναι μύθος αφού είναι πλούσιο σε νιτρικά ιόντα που προκαλούν αγγειοδιαστολή και ως εκ τούτου προστατεύουν τον οργανισμό μας από την εμφάνιση τόσο καρδιακών παθήσεων όσο και εγκεφαλικών επεισοδίων.\nΕπιπλέον συμβάλλουν στη διατήρηση της αρτηριακής πίεσης και καλής κυκλοφορίας, ενώ η υψηλή περιεκτικότητα του σε φυτικές ίνες συμβάλλει στην μείωση της χοληστερόλης. Πίνοντας ένα χυμό παντζάρι πριν από τη γυμναστική θα βοηθήσει στην καλύτερη επίδοση κατά την άσκηση! Η πλούσια αντιοξειδωτική τους δράση όχι μόνο βοηθά στην πρόληψη του καρκίνου αλλά τα θρεπτικά του συστατικά, ομορφαίνουν δέρμα και μαλλιά και διατηρούν οστά και τένοντες υγιείς.\nΓια όσους νομίζουν ότι παχαίνει κάνετε λάθος! Είναι χαμηλό σε θερμίδες αλλά έχει άφθονη περιεκτικότητα σε θρεπτικά συστατικά! Έρευνες έδειξαν ότι μπορεί να συμβάλει και στην μείωση του σακχάρου στο αίμα και βελτίωση της ινσουλίνης. Τέλος , ένα παντζάρι την ημέρα το Αλτσχάιμερ μπορεί να κάνει πέρα! Βρείτε λοιπόν τον τρόπο και βάλτε τα παντζάρια στη ζωή σας.


ΟΙΚΟ-ΛΟΓΙΚΗ ΑΙΓΙΝΑ - Για τον Πολιτισμό και το Περιβάλλον.: 1000 νέα δένδρα στην Αίγινα !!!\n1000 νέα δένδρα στην Αίγινα !!!\n1000 νέα δένδρα στην Αίγινα\nΟ Δήμος μας διοργανώνει δενδροφύτευση, από 6 έως και 14 Δεκέμβρη, σε καίρια σημεία του νησιού, δημιουργώντας μικρές και μεγάλες νησίδες πράσινου, με είδη δένδρων κατάλληλων για το τόπο μας, συμβάλλοντας στην καλύτερη ποιότητα ζωής όλων μας.\nΓια το σκοπό αυτό ο Δήμος καλεί όλους τους μαθητές και σπουδαστές, τους πολίτες και τους φορείς του νησιού μας να συμμετέχουν τόσο στη δενδροφύτευση όσο και στην μετέπειτα φροντίδα τους, υιοθετώνταςένα δενδράκι.\nΗ δράση αυτή θα δώσει μνήμη στο παρελθόν, ουσία στο παρόν και ελπίδα στο μέλλον!\nΤηλέφωνα επικοινωνίας (ώρες γραφείου): 2297 3 20036 & 2297 0 27738, κα Ροδάκη Ν – κος Καλοκέντης Γ.\ne-mail aegina.info@gmail.com webpage Γραφείου Δημ. σχέσεων dimosaeginas.wordpress.com\nΓραφείο Τύπου & Δημ. Σχέσεων Δήμου Αίγινας


Το μακιγιάζ μπορεί να κάνει θαυματα2 | Γυναικεία ομορφιά\nHome » Μακιγιάζ » Ομορφιά » ΠΡΟΣΩΠΟ » news » Το μακιγιάζ μπορεί να κάνει θαυματα2\nΤο μακιγιάζ μπορεί να κάνει θαυματα2\nTitle: Το μακιγιάζ μπορεί να κάνει θαυματα2\nΜαύροι Κύκλοι;ΤΕΛΟΣ Θα χρειαστείτε: Ένα κονσίλερ. Η απόχρωση που θα χρησιμοποιήσετε εξαρτάται από το χρώμα ...\nΜαύροι Κύκλοι;ΤΕΛΟΣ Θα χρειαστείτε: Ένα κονσίλερ. Η απόχρωση που θα χρησιμοποιήσετε εξαρτάται από το χρώμα του δέρματός σας. Χρησιμοποιήστε ένα κονσίλερ σε μορφή στικ για πιο έυκολη εφαρμογή αρκετά πιο ανοιχτό από το make up σας.Ένα πινελάκι μικρό με μακριές τρίχες. Ένα σφουγγαράκι ειδικό για make up με γωνίες και το φον ντε ντεν σας Αφού έχετε απλώσει το φον ντε ντεν σας, Βάλτε κονσίλερ κάτω από το μάτι δημιουργώντας ένα ανάποδο τρίγωνο ως εξής: Μία γραμμή κάτω από το μάτι παράλληλα, και ενώστε άλλες δύο γραμμές, η μία από την εσωτερική γωνία του ματιού διαγώνια μέχρι την άκρη της μύτης, και ενώστε διαγώνια μία γραμμή προς την εξωτερική γωνία του ματιού. Απλώστε το προϊόν μαλακά με ένα πινελάκι με μακριές τρίχες σε όλο αυτό το σημείο μέχρι κάτω από τις βλεφαρίδες. Συνεχίστε πάνω από το μάτι σε μία ευθεία ακριβώς κάτω από το φρύδι. Η πτυχή μεταξύ εσωτερικής γωνίας του ματιού και μύτης χρειάζεται επίσης κονσίλερ για να φωτιστεί. Με το σφουγγαράκι ή με τα ακροδάχτυλά σας απλώστε μικρή ποσότητα φον ντε ντεν πάνω από το κονσίλερ μαλακά σε απόσταση 3 με 4 πόντους κάτω από το μάτι για να ενωθεί σταδιακά το χρώμα και να μην φαίνεται έντονα η διαφορά. Τελειώστε με μια διάφανη πούδρα την οποία θα βάλετε γύρω από το μάτι για να σταθεροποιήσετε το αποτέλεσμα.


ΕΛΕΥΘΕΡΟΣ ΠΟΝΤΟΣ: Το «χαρτί» της αρμενικής γενοκτονίας...\nΣοκαριστικό, αλλά αληθές: η τραγωδία του συστηματικού αφανισμού ενάμισι εκατομμυρίου Αρμενίων το 1915 από τον οθωμανικό στρατό και Τούρκους και Κούρδους ατάκτους έχει μετατραπεί σε όπλο διπλωματικών παιγνίων.\nΔιαβάζοντας τον τουρκικό και ισραηλινό Τύπο και μιλώντας με αναλυτές και διπλωμάτες στο τρίγωνο Τουρκία - Ισραήλ - ΗΠΑ αμέσως αντιλαμβάνεται κανείς πώς διάφοροι «κύκλοι» προτίθενται να χρησιμοποιήσουν το «χαρτί» της αρμενικής γενοκτονίας για να «συνετίσουν» την Τουρκία.\nΟι ίδιοι «κύκλοι» υπόσχονται να καταβάλουν κάθε προσπάθεια προκειμένου να «ενταφιασθεί» η αναγνώριση της Γενοκτονίας από το αμερικανικό Κογκρέσο εφόσον η Τουρκία «πράξει τα δέοντα».\nΣυνήθως, η όλη συζήτηση εκτινάσσεται στην επικαιρότητα καθώς πλησιάζει η επέτειος της σύλληψης των Αρμενίων διανοουμένων της Κωνσταντινούπολης στις 24 Απριλίου 1915.\nΘεωρείται από τους απανταχού Αρμενίους η απαρχή ενός κύκλου βιαιοτήτων και εθνικού αφανισμού.\nΦέτος, ωστόσο, οι σχετικές συζητήσεις άρχισαν νωρίτερα.\nΑιτία, η πρωτοφανής αντι-ισραηλινή έκρηξη του Τούρκου πρωθυπουργού στο Νταβός τον Ιανουάριο.\nΤούρκοι και Αμερικανοί αναλυτές προειδοποιούσαν ότι η προσβολή θα είχε σοβαρό αντίκτυπο στις τουρκοϊσραηλινές σχέσεις. Τη φραστική επίθεση του Ερντογάν θα την πληρώσει η Τουρκία ακριβά: το Ισραήλ και η εβραϊκή διασπορά και οργανώσεις στις ΗΠΑ θα άρουν την παραδοσιακή τους στήριξη στις τουρκικές προσπάθειες να μπλοκάρουν ένα ψήφισμα αναγνώρισης της Γενοκτονίας στο Κογκρέσο.\nΟ έγκυρος Ομέρ Τάσπιναρ, ερευνητής του Brookings Institute στη Ουάσιγκτον, υπήρξε από τους πρώτους που έκρουε τον κώδωνα του κινδύνου.\nΟ Τάσπιναρ επισημαίνει ότι «το Αρμενικό Ζήτημα» θα αποτελέσει πεδίο αντεπίθεσης Ισραηλινών και Αμερικανοεβραίων, που προσβλήθηκαν ανεπανόρθωτα από τον χείμαρρο προσβολών του Τούρκου πρωθυπουγού. Ο Τάσπιναρ τονίζει αυτό που όλοι γνωρίζουμε, ότι στο παρελθόν το εβραϊκό λόμπι στις ΗΠΑ έπαιξε καταλυτικό ρόλο στο μπλοκάρισμα των αρμενικών προσπαθειών να περάσουν ψήφισμα αναγνώρισης στο αμερικανικό Κογκρέσο στο παρελθόν.\nΤαυτόχρονα, η Ισραηλινή διπλωματία ενορχήστρωνε εκστρατείες υποστήριξης των θέσεων άρνησης που προπαγανδίζει το τουρκικό κράτος.\nΟ Τάσπιναρ σημειώνει ότι το εβραϊκό και ισραηλινό λόμπι στις ΗΠΑ είχε αγανακτίσει με τον Eρντογάν πολύ πριν από το Νταβός.\nΟ πρωθυπουργός και ο υπουργός Εξωτερικών Αλί Μπαμπατζάν είχαν προβεί σε επανειλημμένες δηλώσεις καταδίκης της επιχείρησης στη Γάζα, σε τόνο τόσο έντονο ώστε να δίνουν την εντύπωση ότι η στρατηγική συνεργασία Τουρκίας - Ισραήλ πνέει τα λοίσθια.\nΗ τουρκική πρεσβεία στην Ουάσιγκτον βομβαρδίστηκε με επιστολές διαμαρτυρίας εβραϊκών οργανώσεων.\nΟ Τάσπιναρ βλέπει στο κλίμα που έχει δημιουγηθεί την απόδειξη ότι τα παραδοσιακά φιλοτουρκικά λόμπι των ΗΠΑ δεν πρόκειται φέτος να αγωνιστούν κατά μιας πρωτοβουλίας της αμερικανικής πλευράς για ψήφισμα αναγνώρισης στο Κογκρέσο.\nΤόσο ο Τάσπιναρ όσο και διπλωματικές πηγές σε Ουάσιγκτον και Αγκυρα εκτιμούν ότι η αναγνώριση της Γενοκτονίας δεν είναι πλέον αποκλειστικά αρμενική υπόθεση.\nΟ πρόεδρος Ομπάμα, σε αντίθεση με τον προκάτοχό του, είναι «ένας διανοούμενος που ενδεχομένως είχε σχηματίσει άποψη για το Αρμενικό πολύ πριν ριχθεί στην κούρσα της διεκδίκησης».\nΟ Ομπάμα είχε δεσμευθεί προεκλογικά να προωθήσει την αναγνώριση της Γενοκτονίας, κάτι που είχε προκαλέσει νευρικότητα στην Τουρκία.\nΤο ζήτημα, βέβαια, είναι πώς ο νέος πρόεδρος θα σταθμίσει το όφελος από την εκπλήρωση της προεκλογικής του εξαγγελίας με το ενδεχόμενο κόστος ενός ψηφίσματος ή ενός προεδρικού λόγου με την «απαγορευμένη λέξη Γενοκτονία» στις τουρκοαμερικανικές σχέσεις.\nΑμερικανικές εφημερίδες δημοσίευσαν απόψεις αναλυτών που εξέφραζαν τη «φρίκη» τους με τη στάση του Eρντογάν στο Νταβός, βλέποντας στα λόγια του τον εξισλαμισμό της Τουρκίας και την απομάκρυνσή της από το δυτικό στρατόπεδο.\nΜε γλώσσα που δεν άφηνε περιθώρια αμφιβολίας, καλούσαν την Τουρκία να αποκαταστήσει τις σχέσεις της με το Ισραήλ, να ανοίξει τα σύνορα με την Αρμενία ως πρώτο βήμα προς αναγνώριση και να αναλάβει πρωτοβουλίες επίλυσης του Κυπριακού.\nΚάποιοι Τούρκοι αναλυτές είδαν απειλητικό τόνο στα δημοσιεύματα αυτά.\nΑλλοι αναρωτήθηκαν εάν το Ισραήλ θα μπορούσε να αντεπιτεθεί, περνώντας στην Κνεσέτ ψήφισμα αναγνώρισης της Αρμενικής Γενοκτονίας.